 Aniga oo ku hadlaaya afkii Xisbiga WADDANI, waxa aan ku faraxsanahay in aan maanta halkan ku soo dhaweyno oo Xaflad ugu qabano Haldoor ay hoggaminayaan Madaxdii dhaqanka, siyaasiyiin iyo aqoonyahan ka soo jeeda beesha Reer Caddaawe, aad iyo aad baan u soo dhaweynaynaa, waxaanan is lee yahay waxa ay qeyb ka noqoneysaa ama ay dhammeystir u noqonaysaa geedigii dheeraa ee Xisbigu soo maray ee maalin ba ama qolo ama kooxi ku soo biiraysay, waxaanan lee yahay haddii ay meeli bannaaneyd ama in uun ay ahayd in meel la buuxiyo waa meel ay buuxinayaan maanta ragga iyo hablaha halkan kaga soo biiray Xisbiga WADDANI, waxaanan idin lee yahay qabyo dambe oo noo hadhay ma jirto oo waad qabyo-tirteen Xisbiga. 